હવે દરેક દેશ ભારત સાથે વિન વિનની ફોર્મ્યુલા સાથે જોડાઇ જવા માટે તૈયાર છે. ખભાથી ખભા મિલાવીને દેશો ચાલવા માંગે છે. આનાથી ખુબ સારા સંકેત મળી રહ્યા છે. તેમણે કહ્યુ હતુ કે ભારતે જે દિશા અને ગતિ પકડી લીધી છે તે હવે રોકાશે નહી. દુનિયા અને ભારતના લોકોને ટુંક સમયમાં ફળ પણ મળવા લાગી જશે. તેમણે કહ્યુ હતુ કે ૧૨ વર્ષ પહેલા તેઓ ગુજરાતના મુખ્યપ્રધાન તરીકે બ્રિટન આવ્યા હતા. આજે વડાપ્રધાન તરીકે નવી અને મોટી જવાબદારી સાથે આવ્યા છે. તેમણે કહ્યુ હતુ કે દેશના લોકોએ જે જવાબદારી તેમને સોંપી છે તે જવાબદારી અદા કરવા માટે ભરપુર પ્રયાસ કરી રહ્યા છે.